《登惠宪副崇道水阁》
明代·谢廷柱

未老如何便引年，天容林下作閒仙。时邀客上临流阁，坐看农耕附郭田。

野色千村烟漠漠，潮声万井月娟娟。鉴湖不向君王乞，处处垂杨系酒船。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。